
La presència d'un important jaciment de Myotragus associat a un rebliment 
sedimentari format per llims i arenes a la Galeria del Tragus, localitzada en la part 
més interna de la cova des Pas de Vallgornera, ha dut a la descripció i anàlisi 
sedimentològica de la seqüéncia sedimentaria que inclou les restes paleontologiques. 
Aquesta seqüéncia està formada per una base arenosa interpretada com a de 
procedència eòlica, la qual cosa implicaria una clara obertura de la cavitat en el 
moment de la seva deposició, que està recoberta per dipòsits argilosos de decantació 
i materials llimosos dipositats per escorrentia. El conjunt indica la transició des 
d'unes condicions climàtiques àrides i fredes a un episodi més humit i càlid, tot això 
en un context cronològic probablement del Pleistocè inicial. 

THE SEDIMENTARY INFILLING OF TRAGUS GALLERY AT COVA DES PAS 
DE VALLGORNERA (LLUCMAJOR, MALLORCA). The presence of an important 
fossiliferous site of Myotragus associated with a sandy and silty sedimentary infilling 
in the Tragus gallery at the innermost part of the gova des Pas de Vallgornera, has led 
to the description and analysis of the sedimentary sequence that includes the 
paleontological remains. This sequence includes a sandy basement interpreted as to 
have an eolian origin, which would imply a clear opening of the cave at the time of 
his deposition. These sands are covered by decantation clay and silts deposited by 
runoff. The set indicates the transition from cold and arid climate conditions to an 
episode more humid and warmer, in a chronological context corresponding 
presumably to early Pleistocene. 

aquests dipòsits de forma parcial (Gràcia et 
al., 2003, 2005, 2006, 2007, entre d'altres) 


La presència de sediments dins de les 
coves litorals mallorquines és força 
freqüent, essent nombrosos els treballs 
publicats en els quals són investigats 


o bé exclusiva (Fornós et al., 2009). Els 
sediments observats corresponen a 
rebliments procedents principalment de la 
infiltració de materials superficials 

mitjangant l'escorrentia, com succeeix a la 
Cova Genovesa o la des Coll (Gràcia et al., 
2003; Gràcia et al., 2005), a més d'alguns 
processos autogénics com a la Cova de sa 
Gleda (Gràcia et al., 2007) o al Sistema 
Pirata-Pont Piqueta (Gràcia et al., 2006), o 
també de les aportacions eòliques com, per 
exemple, en el cas de la Cova de s'Ònix 
(Ginés et al., 2007) o de la Cova de sa Font 
(Egozcue, 1971), Cova de sa Bassa Blanca 
(Ginés i Ginés, 1974) o el Secret des Moix 
(Ginés, 2000). 

La descoberta de la Galeria del Tragus, 
a la part més interna de la Cova des Pas de 
Vallgornera (Merino et al., 2006), va 
permetre observar una gran quantitat de 
restes paleontològiques —entre elles un gran 
volum d'ossos, alguns en posició articulada 
al trespol de la galeria— va portar a pensar 
en l'existència d'una antiga entrada en 
aquest sector de la cavitat. Aquesta 
obertura, avui en dia tancada probablement 
per collapse, hauria fet possible l'entrada 
de restes d'aquests artiodàctils, sia per propi 
peu, sia per l'arrossegament per escorrentia 
superficial. La presència d'un rebliment 
sedimentari, de més de 2 m de potència, 
format per arenes, llims i argiles amb 
fragments de roca, que és l'objecte d'estudi 
del present treball, permet interpretar el 
medi de deposició i la història evolutiva 
d'una etapa d'aquesta part de la cavitat. 


La Cova des Pas de Vallgornera 


La Cova des Pas de Vallgornera es 
localitza a la Marina de Llucmajor, al sud 
de l'illa de Mallorca, dins dels dipòsits 
tabulars post-orogènics del Miocè superior 
que conformen la plataforma estructural 
que dóna lloc a la Marina de Llucmajor. 
Aquí el Miocè superior presenta una 
alternança de nivells de  calcarenites, 
calcarenites llimoses corresponents a fàcies 


de lagoon i calcàries esculloses (Fornós i 
Pomar, 1983), on una elevada permeabilitat 
lligada a la variabilitat litològica (Ginés et 
al., 2008) ha permès el desenvolupament 
d'una extensa xarxa espeleològica, amb una 
espeleogènesi lligada a la zona de mescla 
costanera així com a una alimentació de 
caràcter hipogènic (Ginés ef al. 2009, 
Fornós et al., 2011). 

La cova presenta una successió de sales 
que arriben al nivell freàtic on es 
desenvolupa un espectacular conjunt de 
galeries laberíntiques, que comuniquen amb 
una sèrie de grans sales d'esfondrament que 
mostren una clara alineació SE-NW 
(Merino et al., 2008). A partir d'aquí, i en 
direcció NE, la cavitat presenta una sèrie de 
galeries de disposició paral-lela 
perfectament orientades de SW a NE, i 
disposades en dos nivells principals: un 
d'ells proper o per davall del nivell freàtic i 
un segon situat entre 8 i 11 m per damunt. 
Es tracta | de — conductes — freàtics 
desenvolupats a favor d'una sèrie de 
fractures, que afecten als nivells llimosos 
carbonatats que es corresponen amb les 
fàcies del lagoon extern (Ginés ef al., 
2008). La Galeria del Tragus correspon a 
l'acabament més septentrional d'una 
d'aquestes galeries, on apareix una notable 
acumulació de sediments fins marronencs- 
vermellosos juntament amb dipòsits 
d'arenes carbonatades, els quals presenten 
mesclats abundants restes òssies de 
Myotragus. Estudis preliminars sobre les 
seves restes (Ginés et al., 2009) indicarien 
que, per l'estadi evolutiu que presenten els 
seus ossos amb unes formes molt arcaiques, 
tractant-se, molt possiblement d'una forma 
intermitja entre M. antiquus i M. kopperi 
(Bover et al., en premsa). Estudis de 
paleomagnetisme realitzats a la cova de 
Canet (Pons et al., 1979) proporcionaren 
dates de 2,6 Ma per als nivells estratigràfics 
que contenien M. antiquus i 2,4 Ma per als 

Fig. 1. Mapa geològic esquemàtic de l'illa de Mallorca amb la localització de la cova des Pas de 
Vallgornera i topografia simplificada amb indicació de la situació de la galeria del Tragus dins de la 
cavitat. 

Fig. 1. Sketch of the geological map of the island of Mallorca with the cova des Pas de Vallgornera 
situation and simplified survey of the cave with the location of the galeria del Tragus. 

que contenien una forma arcaica de M. 
Ropperi (Alcover et al. 1981). Aquestes 
datacions ens haurien de permetre ubicar 
cronològicament les restes paleontològiques 
trobades a la cova des Pas de Vallgornera 
entre 2,6-2,4 Ma, situant-los al que seria 
l'inici del Pleistocè segons la cronologia 
acceptada per la International Union of 
Geological Sciences (Gibbard et al., 2010). 


Metodologia 


Un total de 14 mostres van ser 
recollides a mà en tres seccions estratigrà- 


fiques al llarg del tram final de la 
localitzades al Galeria del Tragus (Fig. 2), 
per tal de descriure les característiques 
sedimentològiques dels diferents nivells 
observats. Un cop etiquetades i embossades 
van ser traslladades al laboratori on, després 
d'una primera descripció superficial i del 
seu rentat i posterior dessecació a l'estufa 
durant 24 hores a 105°C, les mostres amb 
poc o baix grau de cimentació (7) varen ser 
sotmeses a diverses anàlisis per tal 
d'obtenir les seves característiques texturals 
i de mida de gra així com de composició. 
De la resta se'n va fer una descripció visual 
amb l'ajuda de la lupa binocular. 

Fig. 2. Planta topogràfica 
de la Galeria del Tragus 
de la Cova des Pas de 
Vallgornera on hi són 
representades les diverses 
e seccions realitzades en 
l'excavació paleontològica 
i la situació dels perfils 
estratigràfics. Veure situa- 
ció a la Fig. 1. Planta 
topogràfica cortesia de la 
Federació Balear d'Espe- 
leologia. 

Fig. 2. Topographic 
s survey of the Galeria del 
Tragus in the Cova des 
Pas de Vallgornera where 
the profiles used during 
the paleontological exca- 
vation are represented 
together with some 
schematic stratigraphical 
logs. See location on Fig. 
1. Topographic survey 
courtesy of the Federació 
Balear d'Espeleologia. 


20 cm) 






20 cm 








J.J. Fornos et al., Rebliment sedimentari a la Galeria del Tragus, Cova des Pas de Vallgornera 183 


Per a l'estudi granulomètric es va 
utilitzar un analitzador de mida de gra 
Beckman Coulter-LS. Amb les dades 
obtingudes es van calcular les corbes 
acumulatives i els  histogrames de 
frequències, a partir dels quals es van 
calcular els paràmetres estadístics 
descriptius. Per a la composició 
mineralògica, cada una de les mostres va 
ser polvoritzada i la seva pols, orientada a 
l'atzar, va ser introduïda dins un 
difractòmetre de raigs X, Siemens D-5000. 
L'anàlisi semi-quantitativa de cada mostra 
va ser realitzada utilitzant el software EVA 
ver-7.0 basant-se en les àrees dels pics 
obtinguts en els difractogrames. Algunes 
mostres seleccionades van ser observades 
amb un microscopi electrònic 
d'escandallatge (Hitachi S-3400N) equipat 
amb un detector d'EDX, Brucker X-Flash 
Detector 4020 per tal d'observar les seves 
característiques superficials i de composició 
elemental. 


Resultats 


Anàlisi de la mida de gra 

Les dades principals de les anàlisis de la 
mida de gra en tota la seqüència que rebleix 
el final la Galeria del Tragus indiquen la 
presència de diversos nivells amb 
granulometria força diferenciada (Fig. 3 i 
Taula 1) que va des d'arenes de mida 
mitjana a fina, fins a argiles, passant per 
nivells llimosos amb bona classificació i 
nivells amb una textura força heteromètrica 
i amb classificació dolenta (Taula 2). 
Globalment es tracta de materials de gra 
molt fi, formats principalment per arenes 
molt fines i llims. La mida mitjana de gra és 
de 72,16 um (arenes molt fines) i la 
mediana es correspon amb la fracció de 
llims gruixats (D50: 59,1 um), amb una 
asimetria molt positiva d'un valor mitjà de 


1,32. El percentatge textural dominant 
correspon a la fracció llims amb poc més 
del 43%; les arenes representen el 37% i les 
argiles hi són representades amb un 20%. 


Anàlisi de la composició mineralògica 

La  composició  mineralógica — dels 
sediments és força comú (Fig. 4 i Taula 3). 
Hi predominen els minerals carbonatats i de 
composició silícia amb minerals de les 
argiles. Les dades  semi-quantitatives 
obtingudes en les anàlisis per difracció dels 
sediments mostren valors mitjans en els 
carbonats com la calcita (39,6696; mínim 
12,73%, màxim 64,57%) i la dolomita 
(7,4196; mínim 0,0096, maxim 15,4894), els 
silicics com el quars (39,4596; minim 
15,59%, màxim 73,43%), els feldspats 
(5,69%; mínim 2,7096, màxim 9,41%), i els 
minerals del grup de les argiles (7,78%) 
com la caolinita (2,3896; mínim 0,26%, 
màxim 3,1696), i la illita (4,7296; mínim 
0,36%, màxim 7,01%). 


La seqüència estratigràfica i les fàcies 
sedimentàries 

La seqüència estratigràfica que 
s'observa al rebliment de la Galeria del 
Tragus presenta una potència màxima 
observable al voltant dels 2,5 m, essent 
força irregular i amb petites variacions 
laterals de potència (Fig. 2). A la figura 5 
s'hi han representat de forma esquemàtica 
els principals nivells i unitats, cada un 
d'ells caracteritzat per una fàcies específica. 
La diferència en la presència percentual de 
la composició mineralògica així com de les 
variacions texturals en cada un dels nivells 
observats han permès diferenciar aquestes 
fàcies sedimentàries, que en línies generals 
mostren contactes poc nets i en alguns 
casos graduals. 

La descripció de base a sostre de la 
seqüència és: 

A - Sense observar-ne el contacte amb 

Fig. 3. Difractogrames de raigs-X de mostres representatives de les fàcies presents a la galeria del 


Tragus de la cova des Pas de Vallgornera. 


Fig. 3. X-ray diffractograms from representative samples collected in the infillings of the galeria del 


Tragus in the cova des Pas de Vallgornera. 


una altra unitat degut a la preséncia del 
nivell freàtic tenim un nivell d'arenes 
vermelloses-marrons que presenten un grau 
de cimentació molt elevat i la potència 
observable oscil:la entre 1 i 1,5 m. Aquest 
nivell és força homogeni sense mostrar cap 


tipus — d'estructura sedimentària ni, 
aparentment tampoc, cap contingut 
fossilifer. 


B - Degut a diferéncies principalment en 
el grau de cimentació, de forma força neta 
es passa a un nivell d'arenes fines 
carbonatades marrons de 25 a 30 cm de 
potència que no presenta cap clara 


laminació, només és observable una 
estratificació incipient donada per la 
variació en la mida de gra, amb una mitjana 
més grossa a la base (179,6 um) que a 
sostre (139,80 um), i pels diferents graus de 
cimentació que presenta al llarg de la 
columna. Es tracta d'arenes de gra fi amb 
una bona classificació (Taula 2) amb un 
valor mitjà de la mida de gra de 159,70 um. 
Dins d'aquesta fàcies la presència d'arenes 
mitjanes pot superar el 20% i poden 
contenir fins a un 15% de la fracció llim i 
un poc més del 5% d'argiles de mitjana. La 
seva composició és principalment carbona- 

(e) | (99) 




















0,00 0,00 0,00 0,00 4,44 15,05 59,72 20,79 correntia 
0,00 0,00 0,00 0,00 0,00 2,81 54,76 42,43 decantació 
0,00 0,00 0,55 22,42 46,09 14,48 10,88 5,58 eólic 
0,00 0,00 0,00 0,00 6,69 13,60 50,51 29,20 mescla (eòlic-correntia) 
0,00 0,00 1,53 11,29 34,83 26,55 19,07 6,75 eólic 
0,00 0,00 0,00 0,00 0,75 14,72 66,57 17,96 correntia 
eòlic 
correntia 
decantació 





mescla (eòlic-correntia) 
Taula 1. Dades texturals percentuals i interpretació sedimentològica de les mostres de la Galeria del 
Tragus a la Cova des Pas de Vallgornera. 

Table. 1. Percentual textural data and sedimentological interpretation of the samples collected at the 
Galeria del Tragus in the Cova des Pas de Vallgornera. 




















34,34 18,42 1,86 28,70 39,00 1,44 correntia 

12,79 5,42 2,36 4,44 17,21 1,98 decantació 
179,60 172,20 1,04 185,40 113,60 0,53 eólic 

34,11 13,17 2,59 — 127,60 43,28 1,46 — mescla (eòlic-correntia) 
139,80 120,10 1,17 140,10 116,10 1,41 eòlic 

32,33 25,31 1,28 45,75 29,49 1,09 correntia 
159,70 146,15 1,10 162,75 114,85 0,97 eòlic 

33,34 21,87 1,57 32:23 34,25 127 correntia 

12,79 5,42 2,36 4,44 17,21 1,98 decantació 

34,11 13,17 227,60 43,28 1,46 mescla (eòlic-correntia) 





Taula 2. Paràmetres estadístics texturals i interpretació sedimentològica de les mostres de la galeria 
del Tragus a la cova des Pas de Vallgornera. 

Table. 2. Statistical textural parameters and sedimentological interpretation of the samples collected 
at the galeria del Tragus in the cova des Pas de Vallgornera. 

Fig. 4. Histogrames de frequències i corbes acumulatives de mostres representatives de les fàcies 
presents a la Galeria del Tragus de la Cova des Pas de Vallgornera (a: eòlic, b: decantació, c: mescla, 
d: correntia). 

Fig. 4. Frequency histograms and cumulative curves from representative samples collected in the 
infillings of the Galeria del Tragus in the Cova des Pas de Vallgornera (a: eolian, b: decantation, c: 
mixed facies; d: flow). 

0,00 4,79 2,78 73,43 6,29 12,73 0,00 correntia 

0,00 5,84 2,81 38,31 7,97 45,08 0,00 decantació 

0,00 0,36 0,26 15,59 401 64,57 15,21 eòlic 

108 7,01 2,49 35,86 9,41 44,15 0,00 mescla (eòlic-correntia) 
0,00 4,00 2,39 36,12 2,70 41,54 13,24 eòlic 

3,70 5,12 3,16 28,86 3,70 | 39,99 15,48 eólic 

0,00 5,91 2,80 48,00 5,78 29,57 7,93 correntia 

0,68 4,72 2,38 39,45 5,69 39,66 7,41 Total 

0,00 2,18 1,33 25,86 3,36 53,06 14,23 eòlic 

0,00 5,35 2,79 60,72 6,04 21,15 3,97 correntia 

0,00 5,84 2,81 38,31 7,97 45,08 0,00 decantació 

1,08 7,01 2,49 35,86 94] 44,15 0,00 mescla (eólic-correntia) 








Taula 3. Valors mitjans de l'anàlisi semi-quantitativa dels components minerals i interpretació sedi- 
mentológica de les mostres de la Galeria del Tragus a la Cova des Pas de Vallgornera. 

Table. 3. Mean values of the semi-quantitative analysis of mineralogical components and sedimen- 
tological interpretation of the samples collected at the Galeria del Tragus in the Cova des Pas de 


Vallgornera. 


Fig. 5. Representació 
estratigràfica  esquemà- 
tica de les diferents 
unitats ^ presents al 
rebliment sedimentari de 
la Galeria del Tragus de 
la Cova des Pas de 
Vallgornera. 

Fig. 5. Stratigraphical 
skecht of the units of the 
sedimentary infilling at 
the Galeria del Tragus 
in the Cova des Pas de 
Vallgornera. 

tada, essent la calcita el mineral principal 
amb més d'un 50% de mitjana a la que s'hi 
ha d'afegir al voltant del 15% de dolomita. 
Els components silícics, que són dominants 
en la fracció més fina contenen quars amb 
un 25% de mitjana i feldspats amb poc més 
del 3%. La resta dels components 
corresponen al grup de minerals de les 
argiles (illita i caolinita, principalment) i 
que en cap cas superen el 3%. La forma 
dels grans d'arena mostra un bon grau 
d'arrodoniment i un cert poliment (Fig. 6). 
Aquesta fàcies inclou de forma puntual 
algun fragment angulós mida grava, palet o 
superior procedent de la caiguda 
gravitacional de fragments procedents de 
les parets de la cavitat. També conté 
algunes restes fossiliferes. 

Les característiques texturals i la 
composició carbonatada (bioclàstica) de les 
arenes, així com el seu bon grau de 
classificació i la mitjana de la mida de gra 
d'arena fina, permeten interpretar aquestes 
arenes com a de procedència eòlica, 
dipositades a través d'una antiga obertura 
no massa llunyana. La manca d'estructures 
tractives, que no han estat observades, fa 
pensar en un emplaçament mediatitzat per 
processos d'escorrentia molt poc dinàmics, 
els quals no han jugat un paper important 
en la deposició global d'aquest nivell, tal 
vegada la posició del nivell freàtic — 
juntament amb la deposició per gravetat i 
els aportaments hídrics des de l'exterior— ha 
influit de manera decisiva en la deposició i 
dispersió d'aquests materials al-lòctons al 
llarg de gairebé dos centenars de metres de 
la galeria. Malgrat tot, intercalat en la part 
basal d'aquest nivell i relacionat amb els 
nivells que presenten una textura més 
grollera, tenim una fàcies que es pot 
denominar de mescla que se caracteritza per 
un grau molt baix de classificació. Es tracta 
de llims arenosos amb una elevada 
proporció d'argiles. La seva composició és 


mixta silicicoclàstica-carbonatada formada 
per calcita amb més d'un 44%, quars que 
supera el 35%, menys del 10% en feldspats 
i més d'un 1029 en minerals del grup de les 
argiles. La interpretació d'aquests nivells 
indicaria la remobilització i mescla de les 
arenes eòliques amb els materials fangosos 
corresponents a les aportacions externes 


detrítiques mitjançant l'escorrentia 
superficial procedent de la infiltració 
exterior. 


C - La seqiiéncia continua amb un petit 
nivell de concrecionament molt discontinu 
que dóna pas a un nivell molt clar, entre un 
i dos centímetres de potència, amb un 
contacte net a la base i format per una 
fàcies de llims i argiles marrons. Presenta 
un grau mitjà de classificació i una 
presència testimonial (23270) d'arenes molt 
fines. La seva composició està formada per 
calcita (74596), quars (23824), feldspats 
(7,929) i minerals de les argiles (al voltant 
del 10%). Aquesta fàcies representa la 
inundació parcial de la cavitat amb la 
posterior decantació del material transportat 
en suspensió. 

D - La seqüéncia que rebleix la part 
final Galeria del Tragus acaba amb una 
fàcies més grollera formada per llims 
arenosos vermellosos, que intercalen nivells 
amb un grau de classificació molt baix 
formats per llims (amb quasi un 60%), 
argiles (72096) i arenes fines i molt fines (al 
voltant del 20%), amb altres molt ben 
classificats i formats quasi exclusivament 
per llims (07020). La seva composició és 
principalment silícica amb més d'un 60% 
de contingut en quars (que puntualment pot 
superar el 70%); també hi ha calcita (20%) i 
argiles (10%). La dolomita i els feldspats 
també hi són presents en valors que 
oscil-len al voltant del 5%. 

Aquesta fàcies també conté de forma 
esporàdica fragments  heterométrics i 
angulosos, mida grava o superior, de calcà- 

Fig. 6. Imatges de microscopia electrònica de 
mostres representatives de les fàcies més 
arenoses dels rebliments sedimentaris de la 
Galeria del Tragus de la Cova des Pas de 
Vallgornera: a) mostra 20-22-1, b) mostra 20- 
22-3; c) mostra 20-22-4. 

Fig. 6. SEM images of representative samples 
from sandy facies collected at the Galeria del 
Tragus in the Cova des Pas de Vallgornera: a) 
sample 20-22-1; b) sample 20-22-3, c) sample 
20-22-4 


ries procedents de la caiguda gravitacional 
des de les parets de la cova. En aquest 
nivell es troba el maxim percentatge de 
restes fossiliferes de Myotragus i d’altres 
microvertebrats. La part més superficial 
presenta un lleuger concrecionament 
estalagmitic discontinu, el qual també 
recobreix part de les restes osteologiques 
que es troben en superficie. 

S'interpreta aquesta facies de llims 
arenosos vermells con a dipòsits 
d'infiltració dins de la cavitat aportats al 
seu interior per escorrentia superficial en 
moments de fortes precipitacions. 


Discussió i conclusions 


El conjunt de la seqüència sedimentària 
representada a la Galeria del Tragus de la 
Cova des Pas de Vallgornera està formada 
per dipòsits, sia d'arenes sia de fangs 
llimosos, que es  poden considerar 
al-loctons i per tant els classificaríem com a 
de facies d‘entrada. Aquest fet indica la 
presència d'una clara obertura a l'exterior 
per la qual s'introduirien els dipòsits 
arenosos eòlics primer, i les aportacions per 
escorrentia superficial després, fins el 
probable tancament de la cavitat per 
collapse de — l'entrada (Galeria del 
Col-lapse, Fig. 2). La no presència d'una 
clara laminació ni d'estructures de corrent 
en els depòsits arenosos de procedència 

eòlica fan pensar en una deposició tipus 
rampa afavorida per la gravetat. No obstant 
això, l'emplaçament subhoritzontal 
d'aquests dipòsits al llarg d'alguns centenars 
de metres de la galeria, pareix posar en 
evidència la deposició del conjunt de la 
seqüència sedimentària en un medi aquàtic, 
encara que de poc dinamisme. Nivells 
similars, en quant a composició i mida de 
gra, no així d'estructures, es troben en altres 
localitats normalment atribuïdes al 
Pleistocè superior com pugui ser per 
exemple a la Cova de s'Ònix (Ginés et al., 
2007). En el cas de la Galeria del Tragus, la 
no presència del component mineralògic 
d'aragonita en les arenes de composició 
bioclàstica aporta arguments per a una 
notable antiguitat del dipòsit. 

La seqiiéncia mostra un clar canvi en les 
condicions ambientals que aniria des d'un 
període d'aridesa i probablement fred 
(predomini de les arenes de procedéncia 
eólica) fins a un interval molt més humit i 
probablement càlid en el qual l'increment 
de la precipitació afavoriria l'entrada de 
material ^ allócton per escorrentia 
superficial; aquests materials més fins 
procedirien, en la seva major part, del 
desmantellament del sòl edàfic que s'hauria 
desenvolupat en unes condicions 
climàtiques càlides i humides més 
favorables. En qualsevol cas, la simplicitat 
de la seqüéncia i la homogeneitat de les 
unitats que la composen podrien indicar la 
seva deposició en una successió d'esde- 
veniments morfogènics rellevants, potser 
circumscrits i limitats en el temps. 

La presència de restes paleontològiques 
amb Myotragus com les que es troben a la 
Galeria del Tragus són freqüents en les 
cavitats mallorquines litorals, tant si es 
troben en l'actualitat en medi freàtic com 
pugui ser el cas de la Cova Genovesa 
(Gràcia et al., 2003) o en medi vadós com 
és el cas que ens ocupa de la Cova des Pas 


de Vallgornera. Algunes de les restes es 
troben parcialment articulades, fet que 
sembla abonar també la presència una clara 
obertura a l'exterior per on entrarien per 
propi peu aquests vertebrats, o en tot cas 
amb molt poc transport horitzontal. La 
ubicació cronològica de la  seqüéncia 
sedimentària se situaria en el Pleistocè 
inferior (al voltant dels 2,4 Ma), segons 
apunten les dades paleontològiques. 

